טיילור רוצ'סטי

טיילור קמפבל רוצ'סטי (באנגלית: Taylor Campbell Rochestie; נולד ב-1 ביולי 1985) הוא כדורסלן אמריקאי-מונטנגרי-ישראלי ממוצא יהודי המשחק בעמדת הגארד בנבחרת מונטנגרו.

ביוגרפיה

תחילת דרכו
רוצ'סטי נולד ביוסטון שבטקסס, בנם של הווארד רוצ'סטי, יהודי-אמריקאי, וקריסטינה קמפבל. למד בתיכון בסנטה ברברה שבקליפורניה והוא הקלע המוביל בכל הזמנים של בית הספר. ב-2004 החל ללמוד באוניברסיטת טוליין בלואיזיאנה ושיחק בקבוצת הכדורסל שלה במשך שנה אחת. שנה לאחר מכן ביקש לעבור לאוניברסיטת המדינה של וושינגטון, בשל חוקי ה-NCAA לא שיחק עד 2006 ולאחר מכן שיחק במסגרת וושינגטון סטייט עד 2009.

קריירת מועדונים
את הקריירה המקצועית שלו החל בעונת 2009/2010 בקבוצת גטינגן מהליגה הגרמנית הראשונה וסיים את העונה עם ממוצע של 15.1 נקודות למשחק. הוא זכה עם גטינגן ביורוצ'לנג', קלע בטורניר 14.7 נקודות בממוצע למשחק ונבחר ל-MVP של הפיינל פור. עונה לאחר מכן עבר לגלאטסראיי מטורקיה, במהלך העונה עבר לאלבה ברלין מגרמניה. בעונת 2011/2012 שיחק בלה-מאן סארת מליגת העל הצרפתית וסיים עמה במקום השני בליגה, בעונה זו קלע 16.3 נקודות בממוצע למשחק. ב-2012 עבר לקאחה לבורל ויטוריה מליגת העל הספרדית אך עזב לאחר זמן קצר ובינואר 2013 הצטרף לפלקנסטרו ביאלה מליגת העל האיטלקית. את עונת 2013/2014 פתח במונטפסקי סיינה האיטלקית ובמהלך העונה עבר לניז'ני נובגורוד מרוסיה המשחקת בליגה המאוחדת של VTB. בעונת 2014/2015 היה מלך הסלים של היורוליג עם ממוצע של 18.9 נקודות למשחק, כמו כן רשם 5.7 אסיסטים למשחק.

ביוני 2015 חתם בקבוצת מכבי תל אביב. לאחר כחודשיים קיבל אזרחות ישראלית מתוקף חוק השבות בזכות אביו היהודי. במהלך העונה הסדירה בליגת העל הישראלית רשם ממוצע של 9.5 נקודות למשחק. ביורוליג השיג ממוצע של 14 נקודות למשחק וביורוקאפ 10.7 נקודות בממוצע למשחק.

לקראת עונת 2016/17 סיים רוצ'סטי את דרכו בקבוצה.

ב-5 בספטמבר 2016 חתם רוצ'סטי בלוקומוטיב קובאן.

בדצמבר 2020 חתם לשתי עונת בהפועל חיפה מליגת העל בכדורסל.

קריירה בנבחרת מונטנגרו
רוצ'סטי קיבל אזרחות מונטנגרית ושיחק עם נבחרת מונטנגרו במוקדמות אליפות אירופה בכדורסל 2013 ובמוקדמות אליפות אירופה בכדורסל 2015.

קישורים חיצוניים

 טיילור רוצ'סטי באתר אוניברסיטת המדינה של וושינגטון
 טיילור רוצ'סטי באתר היורוליג
 טיילור רוצ'סטי באתר מנהלת ליגת העל
 טיילור רוצ'סטי באתר פיב"א
 טיילור רוצ'סטי באתר אוניברסיטת טוליין

הערות שוליים

כדורסלנים אמריקאים
כדורסלנים ישראלים
כדורסלנים מונטנגרים
כדורסלני גטינגן
כדורסלני אלבה ברלין
כדורסלני מנס סאנה סיינה
כדורסלני לה-מאן סארת
כדורסלני גלאטסראיי
כדורסלני ביאלה
כדורסלני סאסקי בסקוניה
כדורסלני נבחרת מונטנגרו
כדורסלני ניז'ני נובגורוד
כדורסלני מכבי תל אביב
כדורסלני לוקומוטיב קובאן
כדורסלני הכוכב האדום בלגרד
כדורסלני הפועל חיפה
כדורסלני אוניברסיטת המדינה של וושינגטון
עולים בשנות ה-2010
עולים לא-יהודים
ישראלים ילידי ארצות הברית
טקסס: כדורסלנים
כדורסלנים ישראלים בליגת המכללות בארצות הברית
כדורסלנים ישראלים בסרביה
כדורסלנים ישראלים בספרד
כדורסלנים ישראלים בגרמניה
כדורסלנים ישראלים באיטליה
כדורסלנים ישראלים בטורקיה
כדורסלנים ישראלים ברוסיה
כדורסלנים ישראלים ביוון
אמריקאים שנולדו ב-1985
ישראלים שנולדו ב-1985
ספורטאים מונטנגרים בטורקיה